ཕོ་རོག་གི་ལུས་ཡོངས་ཀྱི་སྤུ་མདོག་ཕལ་ཆེར་ནག་པོ་ཡིན་ཞིང་འོད་ཀྲིག་ཀྲིག་ཏུ་ཡོད་པས་ཕོ་རོག་ནག་ཆུང་ཏུ་འབོད་ཅིང་།གཤོག་སྒྲོ་གཉིས་ཀྱི་མདོག་དེ་བས་ཀྱང་ནག་པོ་ཡིན།མགྲིན་པ་དང་བྲང་ངོས་ཀྱི་སྒྲོ་སྤུ་རིང་བོར་ཡོད་ལ་སྣ་སྤུ་སྟུག་ཅིང་རིང་པོ་ཡིན་པས་ཕལ་ཆེར་མཆུ་ཏོའི་ཕྱེད་ཙམ་བཀབ་ཡོད།ཕོ་རོག་གི་མཆུ་ཏོ་དང་སྡེར་མོ།སུག་པ་སོགས་ནག་པོ་ཡིན།ཕོ་རོག་ནི་ཐུང་མོང་འདུ་ཤེས་བརྟན་པའི་བྱ་རིགས་ཤིག་ཡིན་པས་རྒྱུན་དུ་ཁྱུ་སྒྲིག་ནས་ཚང་མལ་བཅའ་བ་ཡིན།ཕོ་རོག་གི་རྣམ་རིག་ཤིན་ཏུ་གྲིམ་པོ་ཡོད་པས་མི་གམ་ཏུ་བཅར་རག་ཏུ་དེས་ཚོར་ནས་འཕུར་འགྲོ།སྟོན་དང་དགུན་གྱི་དུས་སུ་ཁྱུ་དང་ཁྱུ་བསྲེས་ནས་འཚོ་བ་རོལ་བའི་སྲོལ་ཡང་ཡོད།རི་མཐོའི་རྩྭ་ས་དང་རི་ཁུལ་གྱི་ནགས་ཁྲོད་སོགས་ཀྱི་ས་ཁུལ་དུ་མང་དུ་མཐོང་རྒྱུཡོད་ཅིང་ཁ་ཟས་གཙོ་བོ་ནི་སྲོག་ཆགས་ཤི་བའི་རོ་དང་རི་བོང་།ཨ་བྲ་།ཉ།བྱིའུ།བྱིའུ་སྒོང་།རྨིགས་པ་སོགས་དང་འབུ་སྲིན།རྩི་ཤིང་རྣམ་པ་སྣ་ཚོགས་ཀྱི་འབྲས་བུ་སོགས་ཀྱང་བཟའ་བ་ཡིན་ལ།ཕོ་རོག་ནི་མདོ་དབུས་མཐོ་སྒང་ལས་ས་ཆ་གཞན་དུའང་ཡོད་པ་རེད།